Държавен вестник, бр. 101, 2022 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  101
7.3.3. право на съсобственост с концесионе-
ра, а след прекратяване на концесията – право 
на собственост върху придобитата по време 
на концесията геоложка и техническа доку-
ментация;
7.3.4. право да усвои при условия и по ред, 
определени в концесионния договор, изцяло 
или част от банковите гаранции по т. 8.1.1 
и 8.1.2;
7.3.5. при условия и по ред, определени в 
концесионния договор, да прекрати едностран-
но концесионния договор при неизпълнение 
от страна на концесионера на което и да е 
от задълженията по това решение и/или по 
договора и/или при нарушаване на условие 
за осъществяване на концесията.
7.4. Основни задължения на концедента:
7.4.1. да оказва съдействие на концесионера 
при осъществяване на концесията, след като 
такова бъде поискано, при условия и по ред, 
определени в концесионния договор;
7.4.2. да осъществява контрол за спазване 
на условията по концесията и за изпълнение 
на задълженията по концесионния договор;
7.4.3. да не разкрива и да не предоставя на 
трети лица документация и информация по 
чл. 13 от ЗПБ без изрично писмено съгласие 
от концесионера.
8. Определя следните видове гаранции за 
изпълнение на задълженията на концесионера 
по концесионния договор:
8.1. Безусловна и неотменяема годишна бан-
кова гаранция, обезпечаваща изпълнението на 
всички задължения по концесионния договор, 
в т. ч. концесионно плащане, извършване на 
годишна вноска от обезпечението по т. 8.2, 
данък върху добавената стойност (ДДС), лих-
ви за забавено изпълнение на задължението 
за концесионно плащане, лихви за забавено 
изпълнение на задължението за плащане на 
ДДС, както и неустойки при неизпълнение 
на всяко едно непарично задължение или при 
нарушаване на условие по концесията:
8.1.1. за първата година от срока на кон-
цесията гаранцията е в размер 3701 лв. и се 
предоставя не по-късно от 14 дни след датата 
на подписване на концесионния договор;
8.1.2. за всяка следваща година банковата 
гаранция е в размер 100 на сто от стойността 
на концесионното плащане за предходната 
година с начислен ДДС, но не по-малко от 
стойността на минималното годишно кон-
цесионно плащане с начислен ДДС, и се 
предоставя на концедента до 31 януари на 
съответната година;
8.1.3. банковите гаранции по т. 8.1.1 и 8.1.2 
следва да са валидни до последния календарен 
ден на февруари следващата година;
8.1.4. при усвояване изцяло или на част от 
гаранция по т. 8.1.1 или 8.1.2 концесионерът е 
длъжен да възстанови нейния размер в 10-дне-
вен срок от уведомлението на концедента за 
усвояването є.
8.2. Финансово обезпечение за изпълнение 
на дейностите по ликвидация или консервация 
на миннодобивния обект и рекултивация на 
засегнатите земи. Видът на финансовото обез-
печение и предвиденият размер на средствата 
се договарят между страните в концесионния 
договор.
8.3. Неустойки и лихви при неизпълнение 
на договорните задължения или при наруша-
ване на условие по концесията. Формите на 
неизпълнение, условията и редът за тяхното 
установяване, както и видът и размерът на санк-
циите се определят в концесионния договор.
9. За предоставената концесия за добив 
концесионерът заплаща на концедента по ред, 
определен в концесионния договор, конце-
сионно плащане, върху размера на което се 
дължи ДДС, както следва:
9.1. Парични концесионни плащания за 
срока на концесията, дължими на 6-месечни 
вноски, като срокът на плащане е 30-о число 
на месеца, следващ отчетния период.
9.2. Отчетните периоди се определят от 
1 януари до 30 юни и от 1 юли до 31 декем-
ври за всяка календарна година от срока на 
концесията.
9.3. Размерът на всяко плащане се опре-
деля конкретно за всяка 6-месечна вноска, 
като 4 на сто (за скалнооблицовъчни мате-
риали) и 7 на сто (за трошените фракции) 
от базата за изчисляване на концесионното 
плащане се умножи по добитото количество 
подземно богатство за съответния отчетен 
период съгласно чл. 1, ал. 1 и 2 от Методи-
ката за определяне на конкретния размер на 
концесионното възнаграждение за добив на 
строителни и скалнооблицовъчни материа-
ли – приложение № 4 към чл. 11 от Наредбата 
за принципите и методиката за определяне 
на концесионното възнаграждение за добив 
на подземни богатства по реда на Закона за 
подземните богатства.
9.4. Размерът на концесионното плащане за 
единица добито подземно богатство не може 
да бъде по-нисък от съответните стойности, 
получени съгласно чл. 1, ал. 3, т. 2, буква 
„в“ – скали за добив на плочи, и съгласно 
чл. 1, ал. 3, т. 1, буква „а“ – скали за трошени 
фракции, и ал. 4 от методиката по т. 9.3 и 
Регламент (ЕО) № 1165/98 на Съвета от 19 май 
1998 г. относно краткосрочната статистика и 
последващите му изменения.
9.5. Минималният размер на концесионното 
плащане за всеки отчетен период (шестмесе-
чие) от срока на концесията не може да бъде 
по-нисък от сумата, определена на база 30 на 
сто от предвидения средногодишен добив за 
срока на концесията – 225 тона/шестмесечие 
амфиболити и гнайси, и предвидените стой-
ности за единица добито подземно богатство 
по т. 9.4, както следва:
9.5.1. 96 куб. м/шестмесечие добити ам-
фиболити и гнайси за скалнооблицовъчни 
материали, и
9.5.2. 129 куб. м/шестмесечие (352 тона) 
добити амфиболити и гнайси за трошени 
фракции.